אוכל מוצל**הצלת מזון** היא הנוהג של איסוף מזון אכיל וטרי, שאחרת היה נזרק, ממקומות כמו מסעדות, מכולות, חוות או אולמות אירועים, והעברתו לארגונים חברתיים. הצלת מזון היא יעילה במיוחד, מכיוון שהיא משיגה שני יעדים בו זמנית: העברת מזון לנזקקים ומניעה של הטמנת פסולת.

כמות המזון המיוצרת בעולם מספיקה כדי להאכיל את האנושות כולה, אך קרוב לשליש ממנה נאבד או מבוזבז.

אסטרטגיות לשימוש חוזר במזון
---------------------------

פירמידת הצלת מזון מראה את דרכי הטיפול המועדפות בטיפול בעודפי מזון
הסוכנות להגנת הסביבה של ארצות הברית מציגה את מדרג פסולת המזון, הדומה למדרג הפסולת הכללי. מדרג פסולת המזון מראה מהן הדרכים הרצויות להתמודד עם עודפי מזון, מהמועדפת ביותר ועד למועדפת פחות. סדר העדיפות של דרכי ההתמודדות הוא: הפחתה במקור, האכלת אנשים רעבים, האכלת בעלי חיים, יצירת אנרגיה וקומפוסטציה, כל אלו עדיפות על פני האפשרויות הפחות רצויות: שריפה והטמנה.

### הפחתה במקור

 ערך מורחב – **הפחתה במקור**  

הדרך המועדפת ביותר להצלת מזון היא באמצעות הפחתה במקור. כלומר, צמצום כמות המזון הנוצרת או ניצול טוב יותר של מקורות המזון הקיימים. ברמה האישית, בזבוז מזון נובע מבחירות שגויות שנעשו במהלך התכנון, הקנייה, האחסון, ההכנה, הבישול, האכילה וההשלכה של מזון. על מנת לצמצם אובדן מזון, מומלץ להשתמש ברשימת קניות, כדי שלא לקנות מוצרים שאינם נדרשים. המלצה שנייה היא לקנות כמויות קטנות של תוצרת, בתדירות גבוהה, כדי למנוע קלקול של המזון בבית. המלצה שלישית היא ללמוד איך לקרוא תוויות מזון, כדי לא להשליך לפח מוצרים שעדיין ראויים לאכילה. המלצה נוספת היא להדביק מדבקה צבעונית על מאכלים בבית שתוקפם עומד לפוג. עסקים יכולים לערוך סקר פסולת על מנת לבחון את כמות פסולת המזון שהם מייצרים, ולזהות דרכים לצמצומה.

להפחתה במקור ישנם יתרונות רבים. היא מונעת זיהום הקשור בייצור המזון, היא מצמצמת שימוש בדשנים וחומרי הדברה, וחוסכת באנרגיה הנדרשת לגידול, הכנה והובלה של מזון.

### צריכה אנושית

דרך מועדפת נוספת להצלת מזון היא העברתו להאכלת אנשים אחרים. חוות, מסעדות, מכולות וגופים נוספים יכולים לתרום עודפי מזון מתכלה ושאינו מתכלה לבנקי מזון, לתוכניות להצלת מזון, למקלטים לחסרי בית ולארגונים אחרים המחלקים מזון מחדש. אנשים פרטיים העוסקים בהצלת מזון מתוך פסולת מכונים לפעמים פריגנים או צוללני אשפה.

### האכלת חיות

A truck similar in style to a garbage truck totes approximately 40 bins of food collected from a number of large kitchens. If the truck is associated with a company, the logo is not visible. משאית לאיסוף פסולת מזון ממטבחים גדולים. מזון זה יהפוך מאוחר יותר לכדורי הזנה לחזירים.
אם המזון לא יכול לשמש את בני האדם, ניתן להעביר אותו לצריכה של בעלי־חיים. לדוגמה, גופים כמו אוניברסיטת רטג'רס בניו ג'רזי או מלונות MGM בלאס וגאס מעבירים את שאריות המזון שלהם לחוות סמוכות להאכלה של חזירים ובקר. חקלאים משתמשים בעודפי המזון שלהם להאכלת בעלי־חיים מזה מאות שנים. לעיתים קרובות זול יותר לפנות את עודפי המזון להאכלה מאשר לשנע אותם למטמנות.

### שימושים תעשייתיים

צינורות נושאים ביוגז (בקדמת התמונה), גז טבעי וגז מעובה
העדיפות הרביעית בהצלת מזון היא הסבת המזון לתוצר אלטרנטיבי או למקור אנרגיה מתחדשת או לתוצר חדש. אחת הדרכים לייצור אנרגיה היא באמצעות עיכול אנאירובי. מוסיפים את המזון למיכל אחסון ללא חמצן, יחד עם חיידקים ייעודיים. החיידקים פועלים לפירוק הפסולת והופכים אותה לביוגז מתאן שיכול לשמש לבישול או לייצור חשמל. אוניברסיטת וויסקונסין, לדוגמה, מייצרת ביוגז מפסולת המזון שלה, המספק 10% מצריכת האנרגיה של 13,500 סטודנטים. אפשרות אחרת היא להשתמש בשמנים, שומנים וגריז כדי לייצר ביו-דיזל.

ניתן להשתמש בשמנים ובמוצרי בשר גם כדי לייצר מהם מוצרים קוסמטיים, סבון או מוצרים אחרים.

### קומפוסטציה

 ערך מורחב – **דשונת**  

אם לא ניתן להשתמש בעודפי המזון להאכלה, או לצרכים תעשייתיים, מומלץ להעבירם לתהליך קומפוסטציה. תהליך זה הופך את פסולת המזון לתוסף חיובי לאדמה, ומפחית את פליטת המתאן של מזון המושלך להטמנה. הוספת קומפוסט לקרקע מטייבת את הקרקע והופכת אותה למזינה יותר, משפרת את אגירת המים שלה, ומפחיתה את הצורך בשימוש בדשנים. ניתן לייצר קומפוסט גם באופן אישי, וגם באופן מוסדי.

הצלת מזון בעולם
---------------

ארגונים בקהילות ברחבי העולם, וסוכנויות לאומיות ובינלאומיות, עוסקים בהצלת מזון, מזעור בזבוז מזון ומניעת שחרור גזי חממה מפירוק פסולת. יעדי הפיתוח בר-קיימא לשנת 2015 (SDGs) קוראים להפחתת 50% של בזבוז המזון העולמי ברמת הקמעונאות והצרכנים ברחבי העולם עד 2030. תוכנית המזון של האו"ם מבצעת פרוקייטים של הצלת מזון באפריקה ובדרום אמריקה ומעבירה אותו להזנה של נזקקים. ארגונים גדולים העוסקים בהצלת מזון בעולם הם OzHarvest באוסטרליה וFood Banks Canada בקנדה. בבריטניה, ארגונים כמו Fareshare ו-Waste and Resources Action Program (WRAP) עובדים ישירות עם יצרני מזון כדי למזער בזבוז מזון. בשנת 2021, ארגון WRAP חילק מעל 106,000 טונות של עודפי מזון, כלומר, 253 מיליון ארוחות.

בצרפת, הציגה הממשלה חקיקה לאומית לצמצום בזבוז מזון. החקיקה חייבה את כל העסקים המייצרים לפחות 10 טונות של פסולת אורגנית בשנה למחזר אותה, וכן דרשה מהסופרמרקטים לתרום את האוכל שלא נמכר במקום לזרוק אותו.

הצלת מזון בישראל
----------------

 ערך מורחב – **לקט ישראל**  

שגריר ארצות הברית בישראל טום ניידס מסייע בעמותה אריזת מזון לנזקקים לכבוד ראש השנה ה'תשפ"ג (2022)
בישראל, נאבדו כ־2.6 טונות מזון בשנת 2021, רובו המכריע אבד בשלבי הקמעונאות, ההפצה והצריכה.

הגוף המוביל בהצלת מזון הוא לקט ישראל. הארגון משמש בתור בנק המזון הלאומי של ישראל. לקט ישראל הוקם ב-2003 על ידי ג'וזף גיטלר, עולה מארצות הברית, בתגובה לפסולת שראה לאחר חתונות וחגיגות אחרות. לקט ישראל מחלקת מחדש תוצרת חקלאית וארוחות מבושלות לנזקקים. בין תוכניותיה, תוכנית המרקים של לקט ישראל מספקת ארוחות עד לבית. בעזרת דיאטניות ממשרד הבריאות, לקט מקיימת סדנאות תזונה בעברית, ערבית, רוסית ואמהרית.

ראו גם
------

* אובדן מזון
* בנק מזון
* חוק עידוד תרומות מזון
* פריגניזם

קישורים חיצוניים
----------------

ויקישיתוף מדיה וקבצים בנושא **הצלת מזון** בוויקישיתוף
* אובדן מזון והצלת מזון בישראל, באתר לקט ישראל, 2021
* הייתם אוכלים מזון מהפח?, סרטון בערוץ "כאן 11", באתר יוטיוב, 28 באוגוסט 2023

הערות שוליים
------------

1. 1 2  FAQS, Food Rescue US (באנגלית אמריקאית)
2. ↑  trvst, Food Rescue - Definition and 7 Food Rescue Organizations, TRVST, ‏2023-04-05 (באנגלית אמריקאית)
3. ↑  לקט ישראל, הצלת מזון: מהי הצלת מזון?, באתר לקט ישראל
4. 1 2  Veggies Destined for the Dump Now Feed Thousands of Students, World Food Program USA (באנגלית אמריקאית)
5. ↑  United Nations World Food Programme Launches Global Movement to Help Fight Food Waste, World Food Program USA (באנגלית אמריקאית)
6. 1 2 3  United States Environmental Protection Agency, Reduce Wasted Food By Feeding Hungry People, EPA, ‏3 באפריל 2023
7. 1 2 3  Spang, Edward S.; Moreno, Laura C.; Pace, Sara A.; Achmon, Yigal; Donis-Gonzalez, Irwin; Gosliner, Wendi A.; Jablonski-Sheffield, Madison P.; Momin, Md Abdul; Quested, Tom E.; Winans, Kiara S.; Tomich, Thomas P. (17 באוקטובר 2019). "Food Loss and Waste: Measurement, Drivers, and Solutions". *Annual Review of Environment and Resources* (באנגלית). **44** (1): 117–156. doi:10.1146/annurev-environ-101718-033228. ISSN 1543-5938. `{{cite journal}}`:  (עזרה)
8. 1 2 3  "How to Prevent Wasted Food Through Source Reduction; Sustainable Management of Food; US EPA". Epa.gov. 14 ביוני 2023. נבדק ב-15 בספטמבר 2023. `{{cite web}}`:  (עזרה)
9. ↑  Boulet, Mark (7 בספטמבר 2022). "The Deceptively Simple Idea That Saves Food From Being Wasted". *CodeBlue*. נבדק ב-22 בספטמבר 2022. `{{cite news}}`:  (עזרה)
10. 1 2  EPA, Reduce Wasted Food by Feeding Animals, EPA, ‏17 ביולי 2023
11. 1 2 3 4  EPA, Industrial Uses for Wasted Food, EPA, ‏27 בינואר 2023
12. ↑  "Fact Sheet | Biogas: Converting Waste to Energy | White Papers | EESI". *Environmental and Energy Study Institute (EESI)*. 3 באוקטובר 2017. נבדק ב-21 בספטמבר 2022. `{{cite web}}`:  (עזרה)
13. ↑  "Anaerobic System Design and Technology". *US EPA* (באנגלית). 14 בינואר 2021. נבדק ב-21 בספטמבר 2022. `{{cite web}}`:  (עזרה)
14. 1 2 3  EPA, Reducing the Impact of Wasted Food by Feeding the Soil and Composting, EPA, ‏4 באפריל 2023
15. ↑  Furbank, Lani (7 ביולי 2016). "59 Organizations Fighting Food Loss and Waste". *Food Tank*. נבדק ב-22 בספטמבר 2022. `{{cite web}}`:  (עזרה)
16. ↑  600 Tons of Ugly Fruits and Veggies Find New Life Feeding Thousands of Peruvians, World Food Program USA (באנגלית אמריקאית)
17. 1 2  "13 Global Food Banks Reshaping Food Distribution to Address the Root Causes of Hunger". *Food Tank*. 3 בפברואר 2022. נבדק ב-22 בספטמבר 2022. `{{cite news}}`:  (עזרה)
18. ↑  "Organizations taking innovative action to fight food waste". *bsigroup*. נבדק ב-21 בספטמבר 2022. `{{cite web}}`:  (עזרה)
19. ↑  Patel, Shivalee; Dora, Manoj; Hahladakis, John N; Iacovidou, Eleni (במרץ 2021). "Opportunities, challenges and trade-offs with decreasing avoidable food waste in the UK". *Waste Management & Research: The Journal for a Sustainable Circular Economy* (באנגלית). **39** (3): 473–488. doi:10.1177/0734242X20983427. ISSN 0734-242X. PMC 7924102. PMID 33517869. `{{cite journal}}`:  (עזרה)
20. ↑  Lofthouse, Catherine (28 באפריל 2022). "These community projects are feeding people not landfill". *Euronews* (באנגלית). נבדק ב-21 בספטמבר 2022. `{{cite news}}`:  (עזרה)
21. ↑  Bhat, Rajeev (25 באוגוסט 2021). *Valorization of Agri-Food Wastes and By-Products: Recent Trends, Innovations and Sustainability Challenges* (באנגלית). Academic Press. p. 615. ISBN 978-0-12-824260-5. נבדק ב-22 בספטמבר 2022. `{{cite book}}`:  (עזרה)
22. ↑  לקט ישראל, כמה מזון הולך לאיבוד בישראל?, באתר לקט ישראל
23. ↑  Tita, Shoshana (31 במרץ 2022). "Leket: Israel's National Food Bank promoting food rescue". *The Jerusalem Post*. נבדק ב-22 בספטמבר 2022. `{{cite news}}`:  (עזרה)
24. ↑  "About the Organization". *Leket Israel*. נבדק ב-22 בספטמבר 2022. `{{cite web}}`:  (עזרה)